Title: ประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักร และกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจ ของพนักงานเจ้าหน้าที่ตรวจคนเข้าเมือง (ฉบับที่ 4)

ประกาศกระทรวงมหาดไทย
เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักร
และกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจ
ของพนักงานเจ้าหน้าที่ตรวจคนเข้าเมือง
(ฉบับที่ ๔)

ตามที่ได้มีประกาศกระทรวงมหาดไทย
เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง
ลงวันที่ ๑๐ กันยายน พ.ศ. ๒๕๕๖ ประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง
(ฉบับที่ ๒) ลงวันที่ ๒๗ พฤศจิกายน พ.ศ. ๒๕๕๘ และประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง
(ฉบับที่ ๓) ลงวันที่ ๑๔ ธันวาคม พ.ศ. ๒๕๖๐ กำหนดชื่อ สถานที่ตั้ง และช่องทางอนุญาตของด่านตรวจคนเข้าเมืองไว้แล้ว
นั้น
สมควรกำหนดชื่อ
สถานที่ตั้ง และช่องทางอนุญาตของด่านตรวจคนเข้าเมืองเพิ่มเติม
เพื่อให้สอดคล้องกับสภาวการณ์ปัจจุบัน จึงอาศัยอำนาจตามมาตรา ๕
แห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติ
ฉบับที่ ๘๗/๒๕๕๗ เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจ
ลงวันที่ ๑๐ กรกฎาคม พุทธศักราช ๒๕๕๗ มาตรา ๑๑ และมาตรา ๒๓
แห่งพระราชบัญญัติคนเข้าเมือง พ.ศ. ๒๕๒๒ นายกรัฐมนตรีและรัฐมนตรีว่าการกระทรวงมหาดไทยออกประกาศไว้
ดังต่อไปนี้

ข้อ
๑  ให้เพิ่มเติมรายชื่อของด่านตรวจคนเข้าเมืองบุรีรัมย์
สถานที่ตั้ง และช่องทางอนุญาตของด่านตรวจคนเข้าเมืองบุรีรัมย์ เป็นลำดับที่ ๔๓/๑
ตามบัญชีรายชื่อด่านตรวจคนเข้าเมืองและช่องทางอนุญาตท้ายประกาศกระทรวงมหาดไทย
เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักร
ผ่านการตรวจของพนักงานเจ้าหน้าที่ตรวจคนเข้าเมือง ลงวันที่ ๑๐ กันยายน พ.ศ. ๒๕๕๖

ข้อ
๒[๑]  ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๓๑ กรกฎาคม พ.ศ. ๒๕๖๑
พลเอก
ประยุทธ์  จันทร์โอชา
นายกรัฐมนตรี

พลเอก
อนุพงษ์ เผ่าจินดา
รัฐมนตรีว่าการกระทรวงมหาดไทย

[เอกสารแนบท้าย]

๑. บัญชีรายชื่อด่านตรวจคนเข้าเมือง และช่องทางอนุญาต

(ดูข้อมูลจากภาพกฎหมาย)

พรวิภา/จัดทำ
๑๗ มกราคม ๒๕๖๒

นุสรา/ตรวจ
๑๙ มกราคม ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๒๐๑ ง/หน้า ๑/๒๑ สิงหาคม ๒๕๖๑